Double+Bubble

Double Bubble on Eero Aarnion suunnittelema valaisinsarja. Eero Aarnio s. 1932, kuuluu suomalaiseen mainetta niittäneeseen muotoilijasukupolveen, joka on jatkanut työtään tähän päivään asti. Hän on professorin arvonimen (2007) saanut sisustusarkkitehti ja huonekalusuunnittelija. Uransa alkuaikoina, valmistuttuaan Taideteollisesta korkeakoulusta sisustusarkkitehdiksi vuonna 1957, Aarnio suunnitteli myös sisutuksia, valokuvasi ja teki graafista suunnittelua mainostoimistolle. Aarnion kansainvälinen menestys alkoi vuonna 1966, jolloin Pallo-tuoli esiteltiin Kölnin messuilla. Hänen suunnittelemiaan lasikuidusta valmistettuja futuristisia kalusteita myydään tasaisesti ympäri maailmaa, suosituimpana niistä vuonna 1968 suunniteltu Kupla-tuoli. Muita kuuluisia tuoleja ovat Pastilli, Tomaatti ja Formula.

**Double Bubble**
Double Bubble- valaisinsarja, myös Tupla Kupla- nimellä tunnettu on Aarnion uudempaa tuotantoa, mutta muotokieltään jatkumoa Aarnion futuristiselle käsialalle. Vuonna 2001 suunniteltuun (Valmistaja Studio Eero Aarnio) sarjaan kuuluu kolme erikokoista valaisinta, kaksi pöytävalaisinta ja yksi lattiavalaisin. Ne on valmistettu muovivalutekniikalla, joka antaa valon levitä tasaisemmin ja on kestävämpi kuin alkuperäisen suunnitelman materiaaliksi kaavailtu puhallettu lasi.


 * [[image:kuva1.jpg width="457" height="371"]] ||
 * Kuva : www.eeroaarnio.com ||

Yhdessä valaisimessa on kolme lamppua, yksi kummassakin kuplassa ja yksi varressa. Näin valo jakautuu kauniisti.

Omat ajatukset
Double Bubble- valaisimet ovat oiva esimerkki siitä, kuinka oikean omanlaisensa muotokielen löytänyt suunnittelija kykenee ilmaisemaan itseään tuoreella tavalla jähmettymättä omiin normeihinsa. Valaisinsarjassa ilmenee Aarniolle tyypillinen futuristinen, selkeä muotokieli. Jos ei tuntisi Aarnion muita tuotteita ja katsoisi niitä kronologisessa järjestyksessä, olisi hyvin vaikea sijoittaa Double Bubble -valaisinta millekään tietylle aikakaudelle, ja kuitenkin sen vaikuttaa yhtä tuoreelta kuin vaikkapa Pastilli-tuoli vuodelta 1967.

Aiheesta Muualla
http://fi.wikipedia.org/wiki/Eero_Aarnio www.eeroaarnio.com

Lähteet
Deko, Syyskuu 2008 www.desingeeroaarnio.com www.finnishdesignshop.com